**ORDIN**

privind aprobarea Ghidului de finanțare a Sub-programului "Finanțarea structurilor sportive" din Veniturile Proprii ale Ministerului Tineretului și Sportului, alocate pentru activități de selecție, inițiere și pregătire sportivă și realizare de competiții ale juniorilor mici și ale persoanelor cu nevoi speciale, cu scopul de a forma performeri, pe baza unor proiecte și programe ale federațiilor sportive naționale .

**EMITENT: MINISTERUL TINERETULUI ŞI SPORTULUI**

Având în vedere:

-**Legeaeducaţiei fizice şi sportului nr. 69/2000,** cu modificările şi completările ulterioare;

-**Hotărârea Guvernului nr. 884/2001** pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;

-**Hotărârea Guvernului nr. 311/2003** privind aprobarea înfiinţării pe lângă Ministerul Tineretului şi Sportului a unei activităţi finanţate integral din venituri proprii, cu completările ulterioare;

-**Hotărârea Guvernului nr. 1.447/2007** privind aprobarea Normelor financiare pentru activitatea sportivă, cu modificările şi completările ulterioare;

-în baza **art. 8** alin. (4) din **Hotărârea Guvernului nr. 11/2013** privind organizarea şi funcţionarea Ministerului Tineretului şi Sportului,

**Ministrul Tineretului şi Sportului emite prezentul**

**ORDIN**

**ARTICOLUL 1.** Începând cu data prezentului ordin se aprobă Ghidul de finanțare pentru Sub-programul **P 5.1.** - **"Finanțarea nerambursabilă a structurilor sportive"** - din Bugetul activităților finanțate integral din veniturile proprii ale Ministerului Tineretului și Sportului, alocate pentru activități de selecție, inițiere și pregătire sportivă și realizare de competiții ale juniorilor mici și ale persoanelor cu nevoi speciale, cu scopul de a forma performeri, pe baza unor proiecte și programe ale federațiilor sportive naționale.

**ARTICOLUL 2.** Ghidul de finanțare pentru Sub-programul **P 5.1.** - **"Finanțarea nerambursabilă a structurilor sportive"** este prevăzut în anexă.

**ARTICOLUL 3.** Se numește comisia de Comisia de soluționare a contestațiilor depuse pentru finanțarea nerambursabilă a structurilor sportive în următoarea componență:

 -Daniel Jianu, Director general, Direcția Generală Politici, Strategii și Programe în Domeniul Sportului - președinte;

 -Răzvan Dinu, Director, Direcția Sinteză și Evaluare Activității Sportive - membru;

-Mihaela Căpățînă, Director, Direcția Economică și Resurse Umane - membru;

Membru fără drept de vot:

-Valentina Ene, Consilier, Direcția Sinteză și Evaluare Activității Sportive - secretar,

**ARTICOLUL 4.** Prezentul ordin va fi difuzat tuturor direcţiilor de specialitate.

**MINISTRU**

**Ioana BRAN**

**Nr. 446/08.06.2018**

De acord,

Rog aprobare

Secretar de Stat

**Cosmin – Răzvan BUTUZA**

Avizat

Secretar General

**Ioan Cristinel RUJAN**

Rog aprobare

Director general

**Daniel JIANU**

Director

**Mihaela CĂPĂȚÂNĂ**

Director

**Răzvan DINU**